pythainlp/thai-wiki-dataset-v4 huggingface dataset:
ซามูเอล เอช. บาร์นส์

ซามูเอล เอช. บาร์นส์
ซามูเอล เอช. บาร์นส์ (เกิดเมื่อปี ค.ศ. 1808 – เสียชีวิตเมื่อวันที่ 13 พฤศจิกายน ค.ศ. 1860) เป็นนักการเมืองชาวอเมริกัน จากรัฐนิวยอร์ก บารันส์สมรสกับ แฮรี่เอ็ด เพลเล็ต มีบุตรจำนวน 6 คน ในวันที่ 6 พฤศจิกายน ค.ศ. 1860 บารันส์ได้รับการเลือกตั้งจากกรรมาธิการด้านคลอง สังกัดพรรคริพับลิกัน
รายชื่อประเทศในทวีปแอฟริกาตามพื้นที่

ด้านล่างนี้เป็น รายชื่อประเทศในทวีปแอฟริกาเรียงตามจำนวนพื้นที่ ซึ่งในอดีตประเทศซูดานมีพื้นที่ทั้งสิ้น 2,505,813 ตารางกิโลเมตร แต่ได้แยกดินแดนออกจากกันตั้งแต่ปี ค.ศ. 2011 ทำให้ประเทศแอลจีเรียมีพื้นที่มากที่สุด
จังหวัดคูย์สเตนดิล

จังหวัดคูย์สเตนดิล ("Oblast Kyustendil") เป็นจังหวัดทางตะวันตกเฉียงใต้ของบัลแกเรียครอบคลุมพื้นที่ 3084.3 กม.² (คิดเป็น 2.7% ของอาณาเขตทั้งหมดของสาธารณรัฐบัลแกเรีย) และมีประชากร 163,889 คน มีอาณาเขตติดกับจังหวัดโซเฟีย เพร์นิก และบลากอเยฟกราด ศูนย์กลางการปกครองของจังหวัดคือคูย์สเตนดิล
จังหวัดลอแวช

จังหวัดลอแวช ("Oblast Lovech") เป็นหนึ่งใน 28 จังหวัดของประเทศบัลแกเรีย ตั้งอยู่ทางตอนเหนือกลางของประเทศ ตั้งชื่อตามเมืองเอก ลอแวช เมื่อเดือนธันวาคม 2009 มีจำนวนประชากร 151,153 คน
เจ้าชายอ็องรี เคานต์แห่งปารีส (พ.ศ. 2451–2542)

เจ้าชายอ็องรีแห่งออร์เลอ็อง เคานต์แห่งปารีส (อ็องรี โรแบร์ แฟร์ดีน็อง มารี เดอ ออร์เลอ็อง; 5 กรกฏาคม ค.ศ. 1908 – 19 มิถุนายน ค.ศ. 1999), เป็นผู้อ้างสิทธิ์ในราชบัลลังก์ฝรั่งเศสจากราชวงศ์ออร์เลอ็องในฐานะ อ็องรีที่ 6 ตั้งแต่ปี ค.ศ. 1940 จนกระทั่งพระองค์สิ้นพระชนม์ในปี ค.ศ. 1999 อ็องรีเป็นทายาทสายตรงของฟีลิปที่ 1 ดยุกแห่งออร์เลอ็อง พระราชโอรสของพระเจ้าหลุยส์ที่ 13 นอกจากนี้เขายังสืบเชื้อสายมาจากพระเจ้าหลุยส์ที่ 14 ผ่างทางสายเลือดฝ่ายหญิง จากฟร็องซัว มารี เดอ บูร์บง พระธิดาที่ถูกต้องตามกฏหมายของพระองค์ เช่นเดียวกับพระราชปนัดดา (สายเลือดทายาททั้งสี่ที่แตกต่างกัน) ของพระเจ้าหลุยส์-ฟีลิปที่ 1 
พระโอรสของเจ้าชายจีนส์ ดยุกแห่งกุสซี อ็องรีทรงถูกห้ามเข้าฝรั่งเศสตลอดพระชนม์ชีพของพระองค์ อย่างไรก็ตาม พระองค์ยังคงทรงอุทิศตนเพื่อรับใช้ฝรั่งเศส โดยสมัครเป็นทหารในกองทหารต่างด้าวฝรั่งเศสและต่อสู้รบในสงครามโลกครั้งที่สองและสงครามแอลจีเรีย ภายหลังทรงได้รับอนุญาตที่จะเสด็จนิวัติสู่ฝรั่งเศสใน ค.ศ. 1950 ในไม่ช้า พระองค์ทรงพัวพันกับการเมืองระบอบกษัตริย์ของฝรั่งเศสอย่างหนัก อ็องรีทรงทำงานเพื่อฟื้นฟูระบอบกษัตริย์ในฝรั่งเศส ในรูปแบบรัฐสภา และหารือหัวข้อเรื่องกับชาร์ล เดอ โกล เขาได้รับแรงสนับสนุนอย่างท่วมท้นจากชาวฝรั่งเศสฝ่ายนิยมกษัตริย์ แต่ความพยายามทั้งหมดที่จะฟื้นฟูระบอบกษัตริย์กลับต้องล้มเหลวในที่สุด เมื่อพระองค์ทรงสิ้นพระชนม์ในปี ค.ศ. 1999 อ็องรี พระโอรสของพระองค์ได้สืบทอดตำแหน่งต่อจากพระองค์ในฐานะประมุขแห่งราชวงศ์ออร์เลอ็อง
เสกสมรส.
พระองค์ทรงเสกสมรสกับ เจ้าหญิงอิซาเบลแห่งออร์เลอ็อง-บราแกนซา เมื่อวันที่ 8 เมษายน 2474 พระชายารับพระราชทานพระอิสริยยศเป็น เจ้าหญิงเคาน์เตสแห่งปารีส ดัชเชสแห่งฝรั่งเศส พระชายา ทั้ง 2 มีพระบุตรร่วมกันถึง 11 พระองค์ ดังนี้
สิ้นพระชนม์.
พระองค์สิ้นพระชนม์ลงเมื่อวันที่ 19 มิถุนายน 2542 สิริพระชันษา 90 ปี ด้วยพระอาการ โรคมะเร็งต่อมลูกหมาก ซึ่ง เจ้าชายโอโด ดยุกแห่งอ็องกูแลม พระนัดดาของพระองค์นั้น เสกสมรสในวันนี้
เจ้าหญิงอีซาแบลแห่งออร์เลอ็อง-บรากังซา

เจ้าหญิงอีซาแบลแห่งออร์เลอ็อง-บรากังซา  ประสูติเมื่อวันที่ 13 สิงหาคม 2454 ณ สาธารณรัฐฝรั่งเศสที่ 3 เป็นพระธิดาพระองค์ใหญ่ใน เจ้าชายปิโด เจ้าชายแห่งกาโร ปารา และ เจ้าหญิงเอลิซาเบธ เป็นพระราชปนัดดาใน จักรพรรดิเปดรูที่ 2 แห่งบราซิล ทางฝ่ายพระบิดา พระนามของพระองค์ได้รับการตั้งมาจาก พระนามของ เจ้าหญิงอิซาเบล พระราชกุมารีแห่งบราซิล พระอัยยิกา(ย่า) ของพระองค์ ต่อมาในปี 2434 พระบิดาของพระองค์ได้รับการสถาปนาเป็น เจ้าชายผู้พิทักษ์ราชบัลลังก์แห่งบราซิล แทนที่พระอัยยิกาของพระองค์ ทำให้พระองค์นั้นกลายเป็นเจ้าหญิงแห่งบราซิล แต่พระอัยยิกาของพระองค์มีพระดำรัสว่า
<templatestyles src="แม่แบบ:คำพูด/style.css" />ลูก หลาน ทายาทสืบตระกูลชั้นเจ้าชาย หรือ เจ้าหญิง ใหเดำรงพระยศ เจ้าหญิง เจ้าชายแห่งออร์เลอ็อง-บรากังซา แทนที่พระยศเจ้าหญิงบราซิล เพื่อความปลอดภัย
เสกสมรส.
พระองค์ทรงเสกสมรสกับ เจ้าชายอ็องรี เคานต์แห่งปารีส (2451-2542) เมื่อวันที่ 8 เมษายน 2474 ทรงรับพระราชทานพระอิสริยยศเป็น เจ้าหญิงเคาน์เตสแห่งปารีส ดัชเชสแห่งฝรั่งเศส พระชายา ทั้ง 2 มีพระบุตรร่วมกันถึง 11 พระองค์ ดังนี้
เจ้าหญิงอีซาแบลแห่งออร์เลอ็อง-บรากังซา สิ้นพระชนม์ลงเมื่อวันที่ 5 กรกฎาคม 2546 สิริพระชันษา 91 ปี โดยสิ้นพระชนม์ตรงกับวันประสูติของพระสวามี
วอลเลย์บอลหญิงชิงแชมป์เอเชีย 2019

วอลเลย์บอลหญิงชิงแชมป์เอเชีย 2019  จะเป็นการแข่งขันครั้งที่ 20 ของวอลเลย์บอลหญิงชิงแชมป์เอเชีย จัดขึ้นโดยสมาพันธ์วอลเลย์บอลเอเชีย ซึ่งมีกำหนดจัดขึ้นที่โซล ประเทศเกาหลีใต้ ระหว่างวันที่ 18–25 สิงหาคม ค.ศ. 2019
* ประเทศเจ้าภาพ
* 10 อันดับแรกจากครั้งที่แล้ว
* ตัวแทนจาก 5 ภูมิภาคในทวีปเอเชีย
การคัดเลือก.
ทีมที่ผ่านการคัดเลือก.
"* ถอนตัวออกจากการแข่งขัน"
การแบ่งกลุ่ม.
การจับสลากแบ่งกลุ่มอาศัยอันดับจากวอลเลย์บอลหญิงชิงแชมป์เอเชีย 2017 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 8 ทีมที่เหลือได้ทำการจับฉลากเมื่อวันที่ 19 กุมภาพันธ์ ค.ศ. 2019 ณ โรงแรมดุสิต ปริ๊นเซส ศรีนครินทร์ กรุงเทพมหานคร ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว ยกเว้นเจ้าภาพอันดับที่ 3
"**  ฮ่องกง ย้ายไปยังกลุ่มเอเพื่อความสมดุลของจำนวนทีมในแต่ละกลุ่ม"
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองจันทบุรีและอำเภอแหลมสิงห์
ทั้งนี้ หลังจากที่ผู้ได้รับเลือกตั้ง พันตำรวจโท ฐนภัทร กิตติวงศา ถูกขับออกจากพรรคอนาคตใหม่ เมื่อวันที่ 16 ธันวาคม พ.ศ. 2562 ได้ย้ายเข้าสังกัดพรรคพลังประชารัฐในเวลาต่อมา
เขต 2.
เขตเลือกตั้งที่ 2 ประกอบด้วยอำเภอท่าใหม่ อำเภอนายายอาม อำเภอแก่งหางแมวและอำเภอเขาคิชฌกูฏ
ทั้งนี้ หลังจากที่ผู้ได้รับเลือกตั้ง นายจารึก ศรีอ่อน ถูกขับออกจากพรรคอนาคตใหม่ เมื่อวันที่ 16 ธันวาคม พ.ศ. 2562 ได้ย้ายเข้าสังกัดพรรคพลังท้องถิ่นไทในเวลาต่อมา
เขต 3.
เขตเลือกตั้งที่ 3 ประกอบด้วยอำเภอสอยดาว อำเภอโป่งน้ำร้อน อำเภอมะขามและอำเภอขลุง
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นางสาวญาณธิชา บัวเผื่อน ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
การรุกคอร์ซุน-เชฟเชนคอฟสกี

การรุกคอร์ซุน-เชฟเชนคอฟสกี  เกิดขึ้นตั้งแต่วันที่ 24 มกราคม ถึงวันที่ 16 กุมภาพันธ์ 1944 การรุกเป็นส่วนหนึ่งของการรุกนีเปอร์–คาร์เพเทียน ในนั้นแนวรบยูเครนที่ 1 และที่ 2 ได้รับคำสั่งตามลำดับโดยนายพลนีโคไล วาตูติน และ อีวาน โคเนฟ ล้อมรอบกลุ่มกองทัพใต้ของกองทัพเยอรมันบนพ็อกเก็ตใกล้แม่น้ำนีเปอร์ ในช่วงสัปดาห์แห่งการต่อสู้ กองทัพแดงทั้งสองแนวพยายามที่จะกำจัดพ็อกเก็ต การล้อมรอบนี้ทำให้หน่วยทหารเยอรมันพยายามตีฝ่าวงล้อมด้วยการประสานงานกับกองกำลังเยอรมันอื่นที่พยายามบรรเทาทุกข์ส่งผลให้เกิดการบาดเจ็บ และเสียชีวิตเป็นจำนวนมาก
ชัยชนะของสหภาพโซเวียตในการรุกคอร์ซุน-เชฟเชนคอฟสกี ถือเป็นที่เด่นชัดของความสำเร็จในการดำเนินงานแบบเชิงลึกของโซเวียต หลักยุทธการแบบเชิงลึกของโซเวียตมองเห็นการทำลายการป้องกันล่วงหน้าของศัตรู เพื่อให้กองหนุนปฏิบัติการใหม่สามารถใช้ประโยชน์จากความก้าวหน้าโดยการมีกำลังหมุนเข้าไปรุกกลยุทธ์เชิงแบบลึกต่อแนวรบของศัตรู การมาถึงของรถบรรทุกและรถกึ่งสายพานที่สร้างมาจากอเมริกาและอังกฤษเป็นจำนวนมากทำให้กองกำลังโซเวียตมีความคล่องตัวมากกว่าที่เคยเป็นมา เมื่อรวมกับความสามารถของโซเวียตในการกักกันการก่อตัวครั้งใหญ่ทำให้กองทัพแดงมีความสามารถในการผลักดันแนวป้องกันของเยอรมันให้ลึกลงไปเรื่อย ๆ
แม้ว่าปฏิบัติการของโซเวียตที่คอร์ซุนไม่ได้ส่งผลให้เกิดการล่มสลายในแนวรบเยอรมันตามที่ผู้บัญชาการโซเวียตคาดหวังไว้ แต่ก็บ่งบอกว่าการทรุดโทรมอย่างมีนัยสำคัญในความแข็งแกร่งของกองทัพเยอรมันในแนวรบนั้นโดยเฉพาะอย่างยิ่งในอาวุธหนักซึ่งเกือบทั้งหมดที่สูญเสียไปในระหว่างการฝ่าวงล้อม ตลอดช่วงเวลาที่เหลือของสงคราม กองทัพแดงจะวางกองกำลังเยอรมันขนาดใหญ่ตกอยู่ในอันตรายในขณะที่ชาวเยอรมันถูกเหยียดและพยายามที่จะสกัดตัวเองจากวิกฤตหนึ่งไปยังอีก การโจมตีของโซเวียตถือเป็นจุดเด่นของแนวรบด้านตะวันออก ตลอดเวลาที่เหลือของสงคราม
ล็อกซ์

ล็อกซ์ (Lox) คือเนื้อปลาแซลมอนรมควันที่แล่และหมักในน้ำเกลือจนมีรสเค็ม นิยมเสิร์ฟคู่กับเบเกิลกับครีมชีส โดยความหมายจริง ๆ แล้ว ล็อกซ์จะเฉพาะเจาะตงไปยังส่วนท้องของแซลม่อนซึ่งมีไขมันเยอะ แต่ในปัจจุบันล็อกซ์ที่มีวางขายทั่วไปทำมาจากส่วนใด ๆ ของปลาแซลมอน
เทศบาลนิกชิช

เทศบาลนิกชิช  เป็นหนึ่งในเทศบาลของมอนเตเนโกร ศูนย์กลางการปกครองคือนิกชิช เทศบาลนี้มีพื้นที่มากใหญ่ที่สุดของมอนเตเนโกร (ครอบคลุม 15% ของมอนเตเนโกร) และมีนิคม 129 แห่ง นอกจากนี้เทศบาลนิกชิชยังเคยเป็นเทศบาลที่ใหญ่ที่สุดในยูโกสลาเวียด้วย
เทศบาลอันดริเยวิตซา

เทศบาลอันดริเยวิตซา (#เปลี่ยนทาง ,) เป็นหนึ่งในเทศบาลของมอนเตเนโกร ศูนย์กลางการปกครองคืออันดริเยวิตซา ครอบคลุมพื้นที่ทั้งหมด 340 ตารางกิโลเมตร และล้อมรอบไปด้วยภูเขาโคโมวี, เบย์ลาซิซา และปรอกเลทิเย ในปี 2011 มีประชากรทั้งหมด 5,071 คน
บาร์ (ประเทศมอนเตเนโกร)

บาร์  เป็นเมืองชายฝั่งทะเลและท่าเรือทางตอนใต้ของมอนเตเนโกร เป็นเมืองหลักของเทศบาลบาร์ และเป็นศูนย์กลางการท่องเที่ยว จากการสำรวจสำมะโนประชากรปี 2011 ตัวเมืองมีประชากรทั้งหมด 17,649 คนในขณะที่ประชากรทั้งหมดในเขตเทศบาลมีจำนวน 42,068 คน
ปลิเยวลิยา

ปลิเยวลิยา  เป็นเมืองและเมืองเอกของเทศบาลปลิเยวลิยาในมอนเตเนโกร ในยุคกลางปลิเยวลิยาเป็นทางแยกสำคัญของถนนพาณิชย์และวัฒนธรรมที่สำคัญ ในปี 2011 เทศบาลปลิเยวลิยามีประชากร 30,786 คนในขณะที่เมืองนี้มีประชากรประมาณ 19,489 คน มีพื้นที่ทั้งหมด 1,346 ตารางกิโลเมตร (520 ตารางไมล์) เป็นเขตเทศบาลที่ใหญ่เป็นอันดับสามในมอนเตเนโกร
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดฉะเชิงเทรา กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 4 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองฉะเชิงเทราและอำเภอบางน้ำเปรี้ยว (เฉพาะตำบลศาลาแดงและตำบลโพรงอากาศ)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายกิตติชัย เรืองสวัสดิ์ ได้ย้ายเข้าสังกัดพรรคภูมิใจไทยเมื่อวันที่ 25 กุมภาพันธ์ พ.ศ. 2563
เขต 2.
เขตเลือกตั้งที่ 2 ประกอบด้วยอำเภอคลองเขื่อน อำเภอบางคล้า อำเภอราชสาส์น อำเภอพนมสารคาม (เฉพาะตำบลหนองยาว ตำบลบ้านซ่องและตำบลเขาหินซ้อน) และอำเภอบางน้ำเปรี้ยว (ยกเว้นตำบลศาลาแดงและตำบลโพรงอากาศ)
เขต 3.
เขตเลือกตั้งที่ 3 ประกอบด้วยอำเภอท่าตะเกียบ อำเภอสนามชัยเขตและอำเภอพนมสารคาม (ยกเว้นตำบลหนองยาว ตำบลบ้านซ่องและตำบลเขาหินซ้อน)
เขต 4.
เขตเลือกตั้งที่ 4 ประกอบด้วยอำเภอแปลงยาว อำเภอบ้านโพธิ์และอำเภอบางปะกง
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายจิรัฏฐ์ ทองสุวรรณ์ ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เจ้าชายมีแชล เคานต์แห่งเอเวรอ

เจ้าชายมีแชล เคานต์แห่งเอเวรอ  ประสูติเมื่อวันที่ 25 มิถุนายน 2484 ณ ราบัต โมรอกโก เป็นพระบุตรลำดับที่ 7 และพระโอรสลำดับที่ 2 ใน เจ้าชายอ็องรี เคานต์แห่งปารีส (2451-2542) และ เจ้าหญิงอิซาเบลแห่งออร์เลอ็อง-บราแกนซา เป็นพระอนุชาใน เจ้าชายอ็องรี เคานต์แห่งปารีส และพระปิตุลา(อาชาย) ในเจ้าชายจีนส์ เคานต์แห่งปารีส พระประมุขพระองค์ปัจจุบันแห่งราชวงศ์ออร์เลอ็อง เมื่อพระองค์ทรงเจริญพระชันษา พระองค์เคยคบหากับ เจ้าหญิงไอรีนแห่งกรีซและเดนมาร์ก พระขนิษฐาใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน แต่แล้วพระองค์ก็ทรงเลิกคบหากัน ต่อมาพระองค์ทรงเสกสมรสกับ เบียทริซ ปาสกิเยร์ เดอ ฟรองคลีเยอ เมื่อวันที่ 18 พฤศจิกายน 2510 แต่การเสกสมรสครั้งนี้มิได้รับการยินยอมจกาพระบิดา นั้นทำให้พระชายามิได้รับพระอิสริยยศใดๆ แต่พระบุตรได้รับพระอิสริยยศ ต่อมาเมื่อวันที่ 10 ธันวาคม 2519 พระบิดาของพระองค์ทรงสถาปนาพระชายาให้มีพระอิสริยยศเจ้าหญิง โดยมี เจ้าชายอ็องรี เคานต์แห่งปารีส พระเชษฐาคอยช่วยเหลือและสนับสนุนครอบครัวพระองค์หลายๆเรื่อง ครอบครัวของพระองค์ได้ประทับในหลายประเทศ เช่น โมร็อกโก ประเทศอังกฤษ ประเทศเยอรมนี แต่พระบุตรของพระองค์ทั้ง 4 พระองค์นั้น ทรงเติบโตในสเปน ต่อมาพระองค์และพระชายาพระองค์แรก ทรงแยกทางกันเมื่อปี 2537 พระชายาได้ย้ายไปประทับที่อื่น แต่มิได้จดทะเบียนหย่ากัน จนเมื่อวันที่ 28 พฤศจิกายน 2555 ศาลอุทธรณ์แห่งปารีส ได้ทำการให้ทั้ง 2 สิ้นสุดความเป็นสามี-ภรรยากัน 
29 เมษายน 2560 พระองค์ได้เสกสมรสใหม่กับ บาร์บารา เดอ พอชเช-พาร์โต ซึ่งพระชายาพระองค์ที่ 2 ของพระองค์เป็นญาติใน ลุดวิก ฟอน เพสเตอร์ ซึ่งการเสกสมรสครั้งนี้ พระเชษฐา เจ้าชายเคานต์แห่งปารีส ได้เป็นผู้จัดการทุกอย่าง พระชายาพระองค์ที่ 2 รับพระราชทานพระอิสริยยศ เจ้าหญิง เคาน์เตสแห่งเอเวรอ พระชายา พร้อมฐานันดรอยัลไฮนีส ในขณะที่พระชายาพระองค์กอ่น ยังได้เป็นเจ้าหญิง แต่เป็นเจ้าหญิงแห่งออร์เลอ็องแทน พระองค์และพระชายาพระองค์ที่ 2 ไม่มีพระบุตรด้วยกัน
สุภาพบุรุษชาวดิน

สุภาพบุรุษชาวดิน เป็นบทประพันธ์ของ ก.สุรางคนางค์ เคยได้ถูกนำสร้างมาเป็นละครโทรทัศน์ มาแล้ว 2 ครั้งด้วยกัน
การสร้างเป็นละครโทรทัศน์.
ครั้งที่ 1 ออกอากาศทางช่อง 7 เมื่อปี 2550 บทประพันธ์ ก.สุรางคนางค์ และบทโทรทัศน์ของ ภาวิต นำแสดงโดย ธนา สุทธิกมล สาวิกา ไชยเดช อุษณีย์ วัฒฐานะ ผลิตโดย บริษัท ดีด้า วิดีโอ โปรดักชั่น จำกัด โดยผู้สร้าง สยม สังวริบุตร กำกับการแสดงโดย นนทนันท์ สังข์สวัสดิ์ ออกอากาศเมื่อวันที่ 29 มีนาคม พ.ศ. 2550 - 10 พฤษภาคม พ.ศ. 2550 ทุกวันพุธ-พฤหัสบดี เวลา 20.25 น. ต่อจากละครรหัสริษยา
ครั้งที่ 2 ออกอากาศทางช่อง 7 เอชดี เมื่อปี 2562บทประพันธ์ ก.สุรางคนางค์ และบทโทรทัศน์ของ บุหลันดั้นเมฆ นำแสดงโดย ศรัณย์ ศิริลักษณ์ แซมมี่ เคาวเวลล์ จุติ จำเริญเกตุประทีป ณัฐรินทร์ สุวรรณเลิศ ธีร์ วณิชนันทธาดา ผลิตโดย บริษัท เฟิร์สคลาส เอ็นเตอร์เทนเม้นท์ จำกัด โดยผู้สร้าง พิมพ์อัปสร เทียมเศวต กำกับการแสดงโดย ปัญญา ชุ่มฤทธิ์ ออกอากาศเมื่อวันที่ 4 ธันวาคม พ.ศ. 2562 ทุกวันพุธ-พฤหัสบดี เวลา 20.30 น.ต่อจากละครอินทรีแดง - 30 มกราคม พ.ศ. 2563
อาแดลแห่งฝรั่งเศส

อาแดลแห่งฝรั่งเศส  หรือ อาลิกซ์แห่งฝรั่งเศส  (ค.ศ. 1009 – 8 มกราคม ค.ศ. 1079) เป็นพระธิดาของพระเจ้ารอแบต์ที่ 2 แห่งฝรั่งเศสกับกงสต็องส์แห่งอาร์ลส์ ทรงเป็นพระขนิษฐาของพระเจ้าอ็องรีที่ 1 แห่งฝรั่งเศสกับรอแบร์ที่ 1 ดยุคแห่งบูร์กอญ อาแดลสมรสครั้งแรกกับรีชาร์ที่ 3 ดยุคแห่งนอร์ม็องดี ต่อมาทรงสมรสครั้งที่สองเป็นภรรยาคนที่สองของเบาด์วินที่ 5 เคานต์แห่งแฟลนเดอส์ ทรงเป็นมารดาของเบาด์วินที่ 6 เคานต์แห่งแฟลนเดอส์และมาทิลดาแห่งแฟลนเดอส์
ประวัติ.
ปี ค.ศ. 1027 อาแดลวัย 18 พรรษาได้สมรสครั้งแรกกับรีชาร์ที่ 3 ดยุคแห่งนอร์ม็องดี แต่ไม่กี่เดือนต่อมารีชาร์ได้เสียชีวิตโดยที่ยังไม่มีทายาท
ปี ค.ศ. 1028 อาแดลได้สมรสใหม่ในกรุงปารีสกับเบาด์วินที่ 5 เคานต์แห่งแฟลนเดอส์ ทั้งคู่มีบุตรธิดาด้วยกันสามคน คือ
อิทธิพลของอาแดลโดยหลักๆ แล้วมาจากสายสัมพันธ์ทางตระกูล หลังพระเจ้าอ็องรีที่ 1 แห่งฝรั่งเศส พระเชษฐาของพระองค์สิ้นพระชนม์ อานน์แห่งเคียฟ พระราชินีม่ายได้ครองตำแหน่งเป็นผู้พิทักษ์ของพระเจ้าฟิลิปที่ 1 พระโอรส ร่วมกับเบาด์วินที่ 5 สามีของอาแดล ทั้งคู่เป็นผู้สำเร็จราชการแผ่นดินของฝรั่งเศสตั้งแต่ปี ค.ศ. 1060 ถึง ค.ศ. 1067
ปี ค.ศ. 1071 รอแบต์ชาวฟรีเซีย บุตรชายคนที่สามของอาแดลวางแผนจะบุกฟลานเดอส์ซึ่งขณะนั้นอาร์นูล์ฟที่ 3 หลานชายของอาแดลครองตำแหน่งเป็นเคานต์แห่งฟลานเดอส์อยู่ เมื่อทราบถึงแผนการดังกล่าว อาแดลได้ขอให้พระเจ้าฟีลิปที่ 1 ช่วยหยุดยั้งบุตรชายคนเล็ก ซึ่งกษัตริย์แห่งฝรั่งเศสได้ส่งทหารจำนวนหนึ่งมาช่วยอาร์นูล์ฟ หนึ่งในนั้นคือกลุ่มอัศวินนอร์มันสิบนายภายใต้การนำของกีโยม ฟิตซ์อูสแบน กองกำลังของรอแบต์โจมตีกองทัพของอาร์นูล์ฟที่มีจำนวนคนมากกว่าที่กัสเซล แต่อาร์นูล์ฟกับกีโยม ฟิตซ์อูสแบนถูกสังหาร ชัยชนะอย่างท่วมท้นของรอแบต์ทำให้พระเจ้าฟิลิปยอมตกลงสนธิสัญญาสันติภาพและแต่งตั้งรอแบร์เป็นเคานต์แห่งแฟลนเดอส์ ปีต่อมาพระองค์ได้อภิเษกสมรสกับแบร์ตาแห่งฮอลแลนด์ ธิดาเลี้ยงของรอแบต์
ในช่วงปี ค.ศ. 1057 ถึง ค.ศ. 1065 อาแดลกับเบาด์วินผู้เป็นสามีได้ร่วมกันก่อตั้งวิหารคณะเบเนดิกตินสำหรับสตรีหลายแห่งในเมสซีเนสใกล้กับอีเปรอ เมื่อเบาด์วินถึงแก่กรรมในปี ค.ศ. 1067 อาแดลได้ออกเดินทางไปโรมเพื่อเข้ารับการพระราชทานผ้าคลุมผมหญิงม่ายจากสมเด็จพระสันตะปาปาอเล็กซานเดอร์ที่ 2 ทรงเกษียณตัวเข้าวิหารในเมสซีเนสและสิ้นพระชนม์ที่นั่น ร่างของพระองค์ถูกฝังที่วิหารดังกล่าว
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดชลบุรี กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 8 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองชลบุรี (เฉพาะตำบลสำนักบก ตำบลนาป่า ตำบลหนองรี ตำบลหนองข้างคอก ตำบลห้วยกะปิ ตำบลเหมือง ตำบลแสนสุข ตำบลบ้านปึก ตำบลอ่างศิลาและตำบลเสม็ด)
เขต 2.
เขตเลือกตั้งที่ 2 ประกอบด้วยอำเภอเมืองชลบุรี (เฉพาะตำบลบ้านสวน ตำบลบางปลาสร้อย ตำบลมะขามหย่ง ตำบลบ้านโขด ตำบลบางทราย ตำบลหนองไม้แดง ตำบลคลองตำหรุและตำบลดอนหัวฬ่อ) และอำเภอพานทอง (ยกเว้นตำบลมาบโป่งและตำบลหนองหงษ์)
เขต 3.
เขตเลือกตั้งที่ 3 ประกอบด้วยอำเภอเกาะจันทร์ อำเภอพนัสนิคมและอำเภอพานทอง (เฉพาะตำบลมาบโป่งและตำบลหนองหงษ์)
เขต 4.
เขตเลือกตั้งที่ 4 ประกอบด้วยอำเภอบ้านบึง อำเภอหนองใหญ่และอำเภอบ่อทอง
เขต 5.
เขตเลือกตั้งที่ 5 ประกอบด้วยอำเภอเกาะสีชังและอำเภอศรีราชา (ยกเว้นตำบลทุ่งสุขลาและตำบลบึง)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายขวัญเลิศ พานิชมาท ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เขต 6.
เขตเลือกตั้งที่ 6 ประกอบด้วยอำเภอศรีราชา (เฉพาะตำบลทุ่งสุขลาและตำบลบึง) และอำเภอบางละมุง (เฉพาะตำบลบางละมุง ตำบลนาเกลือ ตำบลหนองปลาไหลและตำบลตะเคียนเตี้ย)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายจรัส คุ้มไข่น้ำ ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เขต 7.
เขตเลือกตั้งที่ 7 ประกอบด้วยอำเภอบางละมุง (เฉพาะตำบลเขาไม้แก้ว ตำบลโป่ง ตำบลหนองปรือและตำบลห้วยใหญ่)
ทั้งนี้ หลังจากที่ผู้ได้รับเลือกตั้ง นางสาวกวินนาถ ตาคีย์ ถูกขับออกจากพรรคอนาคตใหม่ เมื่อวันที่ 16 ธันวาคม พ.ศ. 2562 ได้ย้ายเข้าสังกัดพรรคพลังท้องถิ่นไทในเวลาต่อมา
เขต 8.
เขตเลือกตั้งที่ 8 ประกอบด้วยอำเภอสัตหีบ
ทั้งนี้ หลังจากที่ผู้ได้รับเลือกตั้ง นายสะถิระ เผือกประพันธุ์ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา และได้ลาออกจากตำแหน่งในวันที่ 1 กุมภาพันธ์ พ.ศ. 2566
เจ้าชายชาลส์ ฟิลิปส์ ดยุกแห่งอ็องฌู

เจ้าชายชาลส์ ฟิลิปส์ ดยุกแห่งอ็องฌู  ประสูติเมื่อวันที่ 3 มีนาคม 2516 ณ ปารีส ฝรั่งเศส เป็นพระโอรสใน เจ้าชายมิเชล เคานต์แห่งเอเวรอ กับ เจ้าหญิงเบียทริซแห่งออร์เลอ็อง พระชายาพระองค์แรก เป็นพระนัดดาใน เจ้าชายอ็องรี เคานต์แห่งปารีส (2451-2542) เป็นพระภาติยะใน เจ้าชายอ็องรี เคานต์แห่งปารีส พระญาติชั้นที่ 1 ใน เจ้าชายจีนส์ เคานต์แห่งปารีส พระประมุขพระองค์ปัจจุบันแห่งราชวงศ์ออร์เลอ็อง พระองค์ทรงเป็นเชื่อพระวงศ์ที่ทรงลงเล่นการเมืองอย่างจริงจัง โดยในการเลือกตั้งสภานิติบัญญัติฝรั่งเศสปี 2555 โดยทรงอยู่ในเขตเลือกตั้งที่ห้าสำหรับชาวฝรั่งเศสในต่างประเทศซึ่งครอบคลุมทั้งสเปน โปรตุเกส อันดอร์รา และ โมนาโก ทรงได้คะแนน 3.05% (ภายในเขตเลือกตั้งจบที่สี่ในโปรตุเกสประเทศที่พำนักได้คะแนน 7.37% และที่สี่ในโมนาโกกับ 5.33%)
เสกสมรส.
พระองค์ทรงเสกสมรสกับ ไดอานา อัลวาเรช เปเรย์รา เดอ เมโล ดัชเชสที่ 11 แห่งคาดาวัล เมื่อวันที่ 21 มิถุนายน 2551 โดยพระชายา ทรงสืบเชื้อสายมาจาก โรเบิร์ตที่ 1 ดยุกแห่งเบอร์กันดี เมื่อเสกสมรส พระชายารับพระราชทานพระอิสริยยศ ดัชเชสแห่งอ็องฌู พระชายา มีพระธิดา 1 พระองค์คือ 
โดยพระธิดาเพียงพระองค์เดียวของพระองค์นั้น ทรงมีพระราชบิดาและพระมารดาทูลหัวคือ สมเด็จพระราชาธิบดีเฟลิเปที่ 6 แห่งสเปน และ เจ้าหญิงดอราแห่งโลเวนสไตน์
ดียานา อัลวารึช ปือไรรา ดือ แมลู ดัชเชสที่ 11 แห่งกาดาวัล

ดียานา อัลวารึช ปือไรรา ดือ แมลู ดัชเชสที่ 11 แห่งกาดาวัล  (พระนามเดิม:ดอนนาดียานา อัลวารึช ปือไรรา ดือ แมลู) ประสูติเมื่อวันที่ 25 กรกฎาคม พ.ศ. 2521 เป็นธิดาของไฌมือ อัลวารึช ปือไรรา ดือ แมลู ดยุกที่ 10 แห่งกาดาวัล กับเคลาดีเนอ มาร์กรีท มารีอันเนอ ทริทซ์ โดยอาชีพก่อนเสกสมรสนั้น เธอมีอาชีพเป็นนักเขียน เธอนั้นได้สำเร็จการศึกษาจากคณะการสื่อสารระหว่างประเทศที่มหาวิทยาลัยอเมริกันแห่งปารีส ซึ่งเมื่อตอนเด็ก เธอเคยพำนัก ณ พระราชวังดยุกแห่งกาดาวัล ซึ่งเป็นพระราชวังของต้นตระกูล ทั้งนี้ธอยังเป็นนักเขียนหนังสือหลายเล่มเกี่ยวกับบุคคลที่เกี่ยวข้องกับประวัติความเป็นมาของระบอบกษัตริย์โปรตุเกสซึ่งเธอตีพิมพ์ภายใต้ชื่อ Diana de Cadaval (ดียานา ดือ กาดาวัล)
สืบทอดตำแหน่งดัชเชส.
ดียานา อัลวารึช ปือไรรา ดือ แมลู ดัชเชสที่ 11 แห่งกาดาวัล มีพี่ชายจำนวน 2 ท่านและน้องสาว 2 ท่าน แต่พี่ชายทั้ง 2 เกิดจากความสัมพันธ์นอกสมรส ทำให้พี่ชายทั้ง 2 ไม่มีสิทธิในการสืบทอดตำแหน่ง ต่อมาเมื่อบิดาของเธอถึงแก่กรรมลงเมื่ปี 2544 ตำแหน่งเป็นที่ถกเถียง ซึ่ง เจ้าชายดูอาร์ท ปิโอ ดยุกแห่งบรากันซา พระประมุขแห่งราชวงศ์โปรตุเกส ได้รองรับบรรดาศักดิ์นี้
เสกสมรส.
เธอเสกสมรสกับ เจ้าชายชาลส์ ฟิลิปส์ ดยุกแห่งอ็องฌู เมื่อวันที่ 21 มิถุนายน 2551 ซึ่งเธอสืบเชื้อสายมาจาก โรเบิร์ตที่ 1 ดยุกแห่งเบอร์กันดี เมื่อเสกสมรส ทรงรับพระราชทานพระอิสริยยศ ดัชเชสแห่งอ็องฌู พระชายา พร้อมฐานันดร รอยัลไฮนีส มีพระธิดา 1 พระองค์คือ 
โดยพระธิดาเพียงพระองค์เดียวของพระองค์นั้น ทรงมีพระราชบิดาและพระมารดาทูลหัวคือ สมเด็จพระราชาธิบดีเฟลิเปที่ 6 แห่งสเปน และ เจ้าหญิงดอราแห่งโลเวนสไตน์
เจ้าชายฌัก ดยุกแห่งออร์เลอ็อง

เจ้าชายฌัก ดยุกแห่งออร์เลอ็อง  ประสูติเมื่อวันที่ 25 มิถุนายน 2484 ณ ราบัต โมรอกโก เป็นพระบุตรลำดับที่ 8 และพระโอรสลำดับที่ 3 ใน เจ้าชายอ็องรี เคานต์แห่งปารีส (2451-2542) และ เจ้าหญิงอิซาเบลแห่งออร์เลอ็อง-บราแกนซา มีพระเชษฐาฝาแฝดคือ เจ้าชายมิเชล เคานต์แห่งเอเวรอ เป็นพระอนุชาใน เจ้าชายอ็องรี เคานต์แห่งปารีส และพระปิตุลา(อาชาย) ในเจ้าชายจีนส์ เคานต์แห่งปารีส พระประมุขพระองค์ปัจจุบันแห่งราชวงศ์ออร์เลอ็อง
เสกสมรส.
เจ้าชายฌัก ดยุกแห่งออร์เลอ็อง ทรงเสกสมรสกับ เจอร์เซนต์ เดอ ซาบาน โปรเตเวส เมื่อวันที่ 3 สิงหาคม 2512 ซึ่งพระชายาทรงสืบเชื้อสายมาจาก พระเจ้าเจมส์ที่ 2 แห่งอังกฤษ พระชายารับพระราชทานพระอิสริยยศ เจ้าหญิง ดัชเชสแห่งออร์เลอ็อง พระชายา มีพระบุตร คือ
อาเดอแลด-บล็องช์แห่งอ็องฌู

อาเดอแลด-บล็องช์แห่งอ็องฌู  (ค.ศ. 940 – ค.ศ. 1026) เป็นเคานเตสคู่สมรสแห่งเจโวด็องและฟอเรซ์, เคานเตสคู่สมรสแห่งตูลูส, เคานเตสคู่สมรสแห่งพรอว็องส์ และพระราชินีคู่สมรสแห่งอากีแตน เธอเป็นผู้สำเร็จราชการแผ่นดินแห่งเจโวด็องในคริสตทศวรรษ 960 ในช่วงที่บุตรชายยังอยู่ในวัยเยาว์ และเป็นผู้สำเร็จราชการแผ่นดินแห่งพรอว็องส์ตั้งแต่ ค.ศ. 994 ถึง ค.ศ. 999 ในช่วงที่บุตรเลี้ยงยังอยู่ในวัยเยาว์
ประวัติ.
เธอเกิดในปี ค.ศ. 940 และอาศัยอยู่ในดินแดนฝรั่งเศสที่ไม่ได้เป็นของพระมหากษัตริย์ เธอเป็นบุตรสาวของฟุลค์ที่ 2 เคานต์แห่งอ็องฌู (หรือฟุลค์ผู้ดีงาม) กับแจร์แบร์จ และเป็นน้องสาวของจูฟเฟรย์เสื้อคลุมเทา เธอเป็นรุ่นที่สามของราชวงศ์อ็องฌูแว็ง อินเกลเกอร์ ทวดของเธอซึ่งเสียชีวิตในปี ค.ศ. 888 เป็นผู้ก่อตั้งราชวงศ์อ็องฌูแว็ง
อาเดอแลด-บล็องช์แต่งงานครั้งแรกกับเอเตียง ไวส์เคานต์แห่งเจโวด็อง ในตอนนั้นเธอมีอายุไม่เกิน 15 ปี ส่วนเขาแก่กว่าเธอมาก ทั้งคู่มีบุตรด้วยกันสี่คน บุตรชายสามคนมีชีวิตรอดจนถึงวัยผู้ใหญ่ หลังเอเตียงเสียชีวิต เธอแต่งงานใหม่กับแรมง เคานต์แห่งตูลูส ทั้งคู่มีบุตรด้วยกันหนึ่งคน ต่อมาในปี ค.ศ. 982 หลังเป็นม่ายครั้งที่สอง เธอแต่งงานกับหลุยส์ พระโอรสของพระเจ้าโลแธร์แห่งฝรั่งเศส ทั้งคู่ได้รับการสวมมงกุฎเป็นกษัตริย์และพระราชินีแห่งอากีแตน ทำให้เธอยกระดับฐานะจากไวส์เคานเตสเป็นเคานเตสและเป็นพระราชินีในท้ายที่สุด แต่โชคร้ายที่การแต่งงานครั้งนี้เป็นการแต่งงานที่ไม่มีความสุข ทั้งคู่มีอายุแตกต่างกันมาก หลุยส์พระชนมายุ 15 พรรษา ส่วนอาเดอแลด-บล็องช์อายุเกิน 40 ปี ท้ายที่สุดการแต่งงานถูกประกาศให้เป็นโมฆะ ทั้งคู่ไม่มีบุตรด้วยกันและอยู่ด้วยกันไม่นาน เธอแต่งงานครั้งที่สี่ในปี ค.ศ. 984 กับกีโยมที่ 1 เคานต์แห่งพรอว็องส์ ทั้งคู่มีบุตรด้วยกันสี่คน เคานต์แห่งพรอว็องส์เสียชีวิตในปี ค.ศ. 994 หลังบวชเป็นพระที่อาวีญงได้ไม่นาน ว่ากันว่าเธอแต่งงานอีกครั้งเป็นครั้งที่ห้า แต่มีหลักฐานไม่มากพอจะพิสูจน์ได้ว่าเธอแต่งงานอีกครั้งจริงๆ
ในปี ค.ศ. 1010 พระเจ้ารอแบต์ที่ 2 แห่งฝรั่งเศสเดินทางไปโรมพร้อมกับอูเดส์ที่ 2 เคานต์แห่งบลัวส์เพื่อขอให้การแต่งงานของพระองค์กับกงสต็องส์แห่งอาร์ลส์ พระมเหสีคนที่สองซึ่งเป็นบุตรสาวของอาเดอแลด-บล็องช์กับกีโยมที่ 1 ถูกประกาศให้เป็นโมฆะ แต่สมเด็จพระสันตะปาปาเซอร์จิอุสที่ 4 ซึ่งสหายของเคานต์อ็องฌูแว็งสนับสนุนการแต่งงานครั้งนี้
อาเดอแลด-บล็องช์เสียชีวิตในปี ค.ศ. 1026 ด้วยอายุประมาณ 86 ปี เธออาจจะเสียชีวิตในอาวีญง ร่างของเธอถูกังในวิหารมงต์แมฌูร์ใกล้กับอาร์ลส์ ซึ่งในเวลานั้นถูกมองว่าเป็นสถานที่ฝังศพของคนในครอบครัวของเคานต์แห่งพรอว็องส์
การแต่งงานและบุตร.
เธอแต่งงานครั้งแรกในปี ค.ศ. 955 กับเอเตียง ไวส์เคานต์แห่งเจโวด็อง ทั้งคู่มีบุตรด้วยกัน คือ
เธอแต่งงานครั้งที่สองในปี ค.ศ. 975 กับแรมงที่ 3 เคานต์แห่งตูลูส ซึ่งเสียชีวิตในปี ค.ศ. 978 ทั้งคู่มีบุตรด้วยกันอย่างน้อยหนึ่งคน คือ
เธอแต่งงานครั้งที่สามกับพระเจ้าหลุยส์ที่ 5 แห่งฝรั่งเศส (ในตอนนั้นยังไม่เป็นกษัตริย์แห่งฝรั่งเศส) ทั้งคู่ได้รับการสวมมงกุฎเป็นกษัตริย์แห่งพระราชินีแห่งอากีแตน แต่การแต่งงานลงเอยด้วยการถูกประกาศให้เป็นโมฆะ
เธอแต่งงานครั้งที่สี่ในปี ค.ศ. 984 กับกีโยมที่ 1 เคานต์แห่งพรอว็องส์ ทั้งคู่มีบุตรด้วยกัน คือ
การรุกบอลติก

การรุกบอลติก ยังเป็นที่รู้จักกันคือ การรุกทางยุทธศาสตร์บอลติก หมายถึง การทัพระหว่างแนวรบด้านเหนือของกองทัพแดงและกองทัพเยอรมันกลุ่มเหนือในรัฐบอลติกในช่วงฤดูใบไม้ร่วงปี ค.ศ. 1944 ผลของการสู้รบคือ การแบ่งแยกและโอบล้อมกองทัพกลุ่มเหนือในคูรแลนด์พ็อกเก็ต และโซเวียตได้เข้ายึดครองรัฐบอลติกอีกครั้ง
การรุกเพ็ตซาโม–คิร์เคเนส

การรุกเพ็ตซาโม–คิร์เคเนส  เป็นการรุกทางทหารครั้งสำคัญในช่วงสงครามโลกครั้งที่สอง เกิดขึ้นโดยกองทัพแดงเข้าปะทะกับกองทัพเยอรมัน ในปี ค.ศ. 1944 ในทางตอนเหนือของฟินแลนด์และนอร์เวย์ การรุกครั้งนี้ได้เอาชนะเหนือกองทัพเยอรมันในอาร์กติก, ได้ขับไล่พวกเขากลับเข้าไปในนอร์เวย์ และได้ถูกเรียกว่า "Tenth Shock" โดยสตาลิน ต่อมาการขับไล่กองทัพเยอรมันจากทางตอนเหนือที่เป็นส่วนหนึ่งของนอร์เวย์และได้ยึดแร่นิกเกิลจากเหมือง Pechengsky/เพ็ตซาโม
ฮอร์โมนควบคุมการเจริญเติบโต

ฮอร์โมนควบคุมการเจริญเติบโต หรือ โกรตฮอร์โมน (Growth hormone; GH) หรือ โซมาโททรอพิน (somatotropin) เป็นเปปไทด์ฮอร์โมนที่กระตุ้นการเจริญเติบโต การสร้างเซลล์ในมนุษย์และสัตว์อื่น ๆ จึงถือได้ว่าเป็นส่วนสำคัญในการเจริญเติบโตของมนุษย์ ในเชิงเคมีนั้น เป็น 191-กรดอะมิโน, พอลิเปปไทด์สายเดี่ยว ที่สังเคราะห์ เก็บ และหลั่งโดยเซลล์โซมาโททรอปิกในปีกแนวนอนของต่อมใต้สมองส่วนหน้า
GH เป็นฮอร์โมนความเครียด (stress hormone) ที่กระตุ้นการผลิต IGF-1 และเพิ่มระดับความเข้มข้นของกลูโคสและกรดไขมัน 
โกรวท์ฮอร์โมนในมนุษย์จะเรียกว่า hGH (ย่อมากจาก Human Growth Hormone) ซึ่งมีรูปแบบหนึ่งที่มีความแตกต่างอันเกิดจากrecombinant DNA เรียกว่า โซมาทรอพิน ซึ่งถูกใช้เป็นยารักษาโรคเกี่ยวกับการเจริญเจิบโตในเด็กและการขาดโกรวท์ฮอร์โมนในผู้ใหญ่ ถึงแม้ว่าจะเป็นยาที่ถูกกฎหมายแต่ไม่เคยมีการทดลองเชิงคลินิกเรื่องความปลอดภัยกับสารเหล่านี้เลย จนถึงปัจจุบันนี้ยังถือกันว่าเป็นฮอร์โมนที่ซับซ้อนมาก ๆ และยังเต็มไปด้วยปริศนามากมายสำหรับนักวิทยาศาสตร์
ระบำเทพบันเทิง

ระบำเทพบันเทิง เป็นระบำที่ประดิษฐ์ขึ้นใหม่ เมื่อปี พ.ศ. ๒๔๙๙ เพื่อแทรกในละครในเรื่องอิเหนา ตอน ลมหอบ เป็นระบำเทพบุตร และนางฟ้า ฟ้อนรำบำเรอองค์ปะตาระกาหลา ประดิษฐ์ท่ารำโดย หม่อมศุภลักษณ์ ภัทรนาวิก (หม่อมต่วน) และอาจารย์ลมุล ยมะคุปต์ ประพันธ์คำร้องประกอบเพลงแขกเชิญเจ้าและยะวาเร็วโดย ศาสตราจารย์มนตรี ตราโมท
เนื้อร้อง.
เหล่าข้าพระบาท
ขอวโรกาส เทวฤทธิ์อดิศร
ขอฟ้อนกรายรำร่ายถร
บำเรอปิ่นอมรปะตาระกาหลา
ผู้ทรงพระคุณ
ยิ่งบุญบารมีเพื่อเทวบดี
สุขสมรมยาเถลิงเทพพระสิมา
พิมานสำราญฤทัย
สุรศักดิ์ประสิทธิ์
สุรฤทธิ์กำจาย
ทรงสราญพระกาย
ทรงสบายพระทัย
ถวายอินทรีย์ต่างมาลีบูชา
ถวายดวงตาต่างปทีปจำรัสไข
ถ้อยคำอำไพต่างธูปหอมจุณจันทน์
ถวายดวงจิตอัญชลิตวรคุณ
ที่ทรงการุณย์ผองข้ามาแต่บรรพ์
ถวายชีวันรองบาทจนบรรลัย
สุรศักดิ์ประสิทธิ์
สุรฤทธิ์กำจาย
ทรงสราญพระกาย
ทรงสบายพระทัย
ร่วมกันร้องทำนองลำนำ
มาฟ้อนมารำให้รื่นเริงใจ (ซ้ำ)
ให้พร้อมให้เพรียงเรียงประดับ
เปลี่ยนสับท่วงทีหนีร่าย
เวียนไปได้จังหวะกัน
อัปสรฟ้อนส่ายกรีดกรายออกมา
ฝ่ายฝูงเทวาทำท่ากางกั้น (ซ้ำ)
เข้าทอดสนิทไม่บิดไม่ผัน (ซ้ำ)
ผูกพัน ผูกพันสุขเกษม
ปลื้มเปรมปลื้มเปรมปรีดา
รังสิ สานกิ่งทอง

รังสิ สานกิ่งทอง ชื่อเล่น ซัน (เกิด 4 มกราคม พ.ศ. 2536) เป็นนักแสดงชาวไทย สังกัดสถานีโทรทัศน์ไทยทีวีสีช่อง 3 รังสิยังได้ทำกิจการโปรดักชันเฮาส์ในชื่อ FILMMOTION 55 ร่วมกับนัทธวัชร์ แก้วบัวสาย
ประวัติ.
รังสิ เกิดเมื่อวันที่ 4 มกราคม พ.ศ. 2536 ที่กรุงเทพมหานคร เป็นลูกชายคนเล็กและมีพี่สาว 1 คน ที่บ้านทำธุรกิจส่งออกเสื้อผ้าเด็ก กับทำรีสอร์ตชื่อ เดอะ ปาซ เขาใหญ่ รังสิจบชั้นมัธยมศึกษาที่ Waldorf school of Garden City สหรัฐอเมริกา และปริญญาตรีจากวิทยาลัยนานาชาติ สาขาวิชาการผลิตภาพยนตร์ มหาวิทยาลัยมหิดล ได้มีโอกาสฝึกงานกับค่ายจีทีเอช ในช่วงเปิดกล้องภาพยนตร์เรื่อง "รัก 7 ปี ดี 7 หน"
เส้นทางในวงการบันเทิงเริ่มมาจากการทำงานเบื้องหลัง และเป็นพิธีกรรายการ "สวัสดี STATION" หลังจากนั้นรังสิได้ก้าวเข้ามาเป็นนักแสดงกับทางช่อง 3 กับบทบาทพระเอกเต็มตัวเรื่องแรกในละครซีรีส์ชุด "ลูกผู้ชาย" ตอน เพชร ในบทบาท "เพชร" คู่กับ อิษยา ฮอสุวรรณ การแสดงเรื่องนี้รังสิรับบทบู๊หลายฉาก จึงต้องไปเรียนมวย เรียนทักษะการต่อสู้ โดยแสดงเองร้อยละ 95 ของฉากบู๊
วอลเลย์บอลชายชิงแชมป์เอเชีย 2019

วอลเลย์บอลชายชิงแชมป์เอเชีย 2019  จะเป็นการแข่งขันครั้งที่ 20 ของวอลเลย์บอลชายชิงแชมป์เอเชีย จัดขึ้นโดยสมาพันธ์วอลเลย์บอลเอเชีย ซึ่งมีกำหนดจัดขึ้นที่เตหะราน ประเทศอิหร่าน ระหว่างวันที่ 13 – 21 กันยายน ค.ศ. 2019
* ประเทศเจ้าภาพ
* 10 อันดับแรกจากครั้งที่แล้ว
* ตัวแทนจาก 5 ภูมิภาคในทวีปเอเชีย
การแบ่งกลุ่ม.
การจับสลากแบ่งกลุ่มอาศัยอันดับจากวอลเลย์บอลชายชิงแชมป์เอเชีย 2017 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 8 ทีมที่เหลือได้ทำการจับฉลากเมื่อวันที่ 19 กุมภาพันธ์ ค.ศ. 2019 ณ โรงแรมดุสิต ปริ๊นเซส ศรีนครินทร์ กรุงเทพมหานคร ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว ยกเว้นเจ้าภาพอันดับที่ 5
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
กระปรอกสิงห์

กระปรอกสิงห์ (ชื่อวิทยาศาสตร์: "Microsorum punctatum") หรือ ลิ้นผีไม้ เป็นเฟิร์นอิงอาศัย เหง้าสีน้ำตาลเข้ม รูปขอบขนานแกมรูปสามเหลี่ยม เส้นผ่านศูนย์กลาง 3-7 มิลลิเมตร ยาวประมาณ 1 มิลลิเมตร ใบรูปขอบขนานถึงรูปใบหอก ยาว 20-80 เซนติเมตร โคนใบสอบ แผ่ออกเป็นครีบบนก้านใบ ขอบใบเรียบ แผ่นใบหนาเป็นมัน ก้านใบสีเขียวหรือสีน้ำตาลอ่อน ยาว 1-13 เซนติเมตร โคนมีเกล็ดสีน้ำตาล กลุ่มอับสปอร์เรียงกระจัดกระจายทั่วทั้งแผ่นใบด้านล่างหรือครึ่งหนึ่งของแผ่นใบด้านปลาย ไม่มีเยื่อคลุมกลุ่มอับสปอร์
กระปรอกสิงห์เป็นเฟิร์นที่มีถิ่นกำเนิดในแอฟริกา, เอเชียและออสตราเลเซีย น้ำคั้นจากใบใช้เป็นยาระบายอย่างอ่อน, ขับปัสสาวะและสมานแผล
เจ้าชายฟูลค์ ดยุกแห่งโอมาล

เจ้าชายฟูลค์ ดยุกแห่งโอมาล  ประสูติเมื่อวันที่ 9 กรกฎาคม 2517 เป็นพระโอรสพระองค์เล็กใน เจ้าชายฌัก ดยุกแห่งออร์เลอ็อง และ เจอร์เซนต์ เดอ ซาบาน โปรเตเวส เป็นพระภาติยะใน เจ้าชายอ็องรี เคานต์แห่งปารีส และพระญาติชั้นที่ 1 ใน เจ้าชายฌ็อง เคานต์แห่งปารีส พระประมุขแห่งราชวงศ์ออร์เลอ็องพระองค์ปัจจุบัน ทรงมีพระภคินีและพระเชษฐาร่วมพระบิดาพระมารดาคือ เจ้าหญิงดิอาน เคาน์เตสหม้ายแห่งนอยลิส และ เจ้าชายชาลส์ หลุยส์ ดยุกแห่งชาร์ท ด้านชีวิตครอบครัวพระองค์นั้นมิได้เสกสมรส
เจ้าชายชาร์ล หลุยส์ ดยุกแห่งชาตร์

เจ้าชายชาร์ล หลุยส์ ดยุกแห่งชาตร์  ประสูติเมื่อวันที่ 28 กรกฎาคม 2515 เป็นพระโอรสพระองค์กลางใน เจ้าชายฌัก ดยุกแห่งออร์เลอ็อง และ เจอร์เซนต์ เดอ ซาบาน โปรเตเวส เป็นพระภาติยะใน เจ้าชายอ็องรี เคานต์แห่งปารีส และพระญาติชั้นที่ 1 ใน เจ้าชายฌ็อง เคานต์แห่งปารีส พระประมุขแห่งราชวงศ์ออร์เลอ็องพระองค์ปัจจุบัน ทรงมีพระภคินีและพระอนุชาร่วมพระบิดาพระมารดาคือ เจ้าหญิงดิอาน เคาน์เตสหม้ายแห่งนอยลิส และ เจ้าชายฟูลค์ ดยุกแห่งโอมาล เมื่อทรงเจริญพระชันษามากขึ้น ทรงเข้าเรียนโรงเรียนนายร้อยทหารแห่งอเมริกัน พระองค์ทรงอยู่ในพระอิสริยยศ ดยุกแห่งชาตร์ มาตั้งแต่ประสูติ
เสกสมรส.
พระองค์ทรงเสกสมรสกับ อีเลียนา มาโนส พระญาติใน อัสปาซียา มาโนส เมื่อวันที่ 21 มิถุนายน 2540 และวันที่ 28 มิถุนายน ปีเดียวกัน ทรงเข้าพิธีเสกสมรสทางศาสนาตามพระราชประเพณีของฝรั่งเศส โดยมีพระบรมวงศานุวงศ์ฝรั่งเศสหลายพระองค์เข้าร่วม ทั้งนี้พระชายาของพระองค์เป็นพระญาติของ อัสปาซียา มาโนส และเป็นพระญาติชั้นที่ 2 ใน อาเลกซานดาร์ คาราจอร์เจวิช เจ้าฟ้าชายผู้พิทักษ์ราชบัลลังก์แห่งยูโกสลาเวีย พระองค์ปัจจุบัน ทั้ง 2 มีพระบุตรดังนี้
เทศมณฑลโบร์โชด-ออบออูย-แซ็มเปลน

เทศมณฑลโบร์โชด-ออบออูย-แซ็มเปลน  เป็นเทศมณฑลในฮังการีตะวันออกเฉียงเหนือ ตั้งอยู่ติดชายแดนกับประเทศสโลวาเกีย มีเมืองหลักคือมิชโกลส์
เทศมณฑลโบร์โชด-ออบออูย-แซ็มเปลน เป็นเทศมณฑลที่เป็นอันดับที่สองของฮังการีทั้งในขนาด (รองจากเทศมณฑลบาช-กิชกุน) และประชากร (หลังรองเทศมณฑลแป็ชต์)
คาร์ล ลาเกอร์เฟ็ลท์

คาร์ล อ็อทโท ลาเกอร์เฟ็ลท์ (10 กันยายน ค.ศ. 1933 – 19 กุมภาพันธ์ ค.ศ. 2019) เป็นนักออกแบบแฟชั่นชาวเยอรมัน เขาเป็นที่รู้จักในฐานะผู้อำนวยการฝ่ายสร้างสรรค์ของชาเนลซึ่งเป็นบริษัทแฟชั่นของฝรั่งเศสตั้งแต่ปี ค.ศ. 1983 จนกระทั่งเขาเสียชีวิต และเป็นผู้อำนวยการฝ่ายสร้างสรรค์ของเฟนดีซึ่งเป็นบริษัทแฟชั่นขนสัตว์ของอิตาลี และยังเคยร่วมมือกับโครงการด้านแฟชั่นและศิลปะหลายโครงการ
เรื่องปรัมปรา

เรื่องปรัมปรา  หมายถึง เรื่องราวเกี่ยวกับกิจกรรมของสิ่งมีอำนาจเหนือธรรมชาติ หรือเป็นความเชื่อในรูปของการบรรยายเกี่ยวกับต้นกำเนิดของพิธีกรรมทางศาสนา ธรรมเนียมทางสังคม ความเป็นมาของเผ่าพันธุ์หรือปรากฏการณ์ธรรมชาติ
ในสาขาวิชาปรัชญา เรื่องปรัมปราหมายถึงเรื่องเล่าที่เล่าสืบกันมาเกี่ยวกับสิ่งที่มีอำนาจเหนือธรรมชาติที่เชื่อว่าแฝงความคิดทางปรัชญาหรือต้นกำเนิดของความเชื่อทางศาสนาสังคม หรือปรากฏการณ์ไว้เบื้องหลัง
เพนซาโคลา

นครเพนซาโคลา  เป็นนครที่อยู่ตะวันตกสุดของดินแดนด้ามกระทะฟลอริดา (Florida Panhandle) อยู่ห่างจากบริเวณชายแดนรัฐแอละแบมาประมาณ และที่ตั้งเทศมณฑลของเทศมณฑลเอสแคมเบียในรัฐฟลอริดา
หน่วยอักขระ

หน่วยอักขระ  เป็นหน่วยที่เล็กที่สุดของภาษาเขียน แต่ละหน่วยอักขระอาจมีความหมายในตัวเองหรือไม่ก็ได้ และอาจสอดคล้องกับหน่วยเสียงของภาษาพูดหรือไม่ก็ได้ หน่วยอักขระประกอบไปด้วยอักขระที่เป็นพยัญชนะ อักษรควบ ตัวเลข เครื่องหมายวรรคตอน และสัญลักษณ์อื่น ๆ ด้วย
ตัวหนังสือคำ

ในภาษาเขียน ตัวหนังสือคำ  เป็นอักษรเขียนที่ใช้แทนคำหรือวลีหนึ่ง โดยระบบการเขียนที่ใช้อักษรภาพจะเรียกว่า ระบบตัวหนังสือคำ 
ตัวอย่างระบบการเขียนด้วยตัวหนังสือคำ ได้แก่ อักษรจีน อักษรรูปลิ่ม อักษรไฮเออโรกลีฟอียิปต์
อักษรไร้สระ

อักษรไร้สระ  เป็นระบบการเขียนประเภทที่ใช้สัญลักษณ์หรือรูปอักขระ (glyph) แทนพยัญชนะ โดยผู้อ่านจะต้องออกเสียงสระให้เหมาะสมเอง
อักษรไร้สระไม่บริสุทธิ์ (impure abjads) เป็นอักษรไร้สระประเภทที่มีการนำอักษรมาใช้แทนเสียงสระและอาจใช้เป็นเครื่องหมายเสริมสัทอักษรด้วย
ชุดตัวหนังสือพยางค์

ชุดตัวหนังสือพยางค์  เป็นชุดของสัญลักษณ์เขียนซึ่งใช้แทนพยางค์หรือโมระ (moras) ซึ่งประกอบเป็นคำ สัญลักษณ์ที่อยู่ในอักษรแทนพยางค์เรียกว่า อักขระแทนพยางค์ (syllabogram)
ศิลปะการใช้ตัวพิมพ์

ศิลปะการใช้ตัวพิมพ์  เป็นศิลปะและกลวิธีในการเรียงพิมพ์เพื่อให้ภาษาเขียนอ่านออกได้ง่ายและสวยงาม การเรียงพิมพ์มักจะเกี่ยวข้องกับการเลือกแบบตัวพิมพ์ ขนาดจุด ความยาวบรรทัด การเว้นระยะห่างระหว่างบรรทัด และการจัดช่องไฟระหว่างตัวอักษร  การเรียงพิมพ์ยังถูกนำไปใช้กับลักษณะและการจัดเรียงตัวอักษร ตัวเลข และสัญลักษณ์ต่าง ๆ ที่สร้างขึ้นโดยกระบวนการนี้ และยังอาจถูกนำไปใช้เพื่อตกแต่งตัวอักษรให้สวยงาม ซึ่งไม่ได้เกี่ยวข้องกับการสื่อสารข้อมูลต่าง ๆ แต่อย่างใด
คำว่า ในภาษาอังกฤษมีรากศัพท์มาจากหน่วยคำ ('แบบ, รอย, รอยประทับ') ประสมกับหน่วยคำ ('การเขียน, การพรรณนา') ในภาษากรีก
รูปอักขระ

ในการเรียงพิมพ์ รูปอักขระ  เป็นสัญลักษณ์อย่างง่ายในชุดสัญลักษณ์หนึ่งที่ใช้แทนอักขระที่อ่านได้เพื่อเหตุผลเกี่ยวกับการเขียน รูปอักขระถูกพิจารณาว่าเป็นสัญลักษณ์เฉพาะซึ่งประกอบเป็นคำโดยการสะกดหรือความหมายเฉพาะของสิ่งที่เขียน โดยขึ้นอยู่กับอิทธิพลทางด้านสังคมและวัฒนธรรมด้วย
เซ็น คอร์ปอเรชั่น กรุ๊ป

บริษัท เซ็น คอร์ปอเรชั่น กรุ๊ป จำกัด (มหาชน) (ย่อ: ZEN) คือบริษัทประกอบธุรกิจร้านอาหารญี่ปุ่นและอาหารไทยและธุรกิจเกี่ยวเนื่องอื่น โดยการถือหุ้นในบริษัทอื่น (Holding Company) โดยมีบริษัทแกน คือ บริษัท เซ็นเรสเตอร์รองโฮลดิ้ง จำกัด
ธุรกิจแบ่งได้เป็น 3 กลุ่มคือ ธุรกิจอาหารภายใต้แบรนด์ของกลุ่มบริษัทฯ จากข้อมูลปี พ.ศ. 2562 มีสาขาทั้งหมด 110 สาขา, ธุรกิจแฟรนไชส์ภายใต้แบรนด์ของกลุ่มบริษัทฯ ปัจจุบันมีสาขาทั้งหมด 145 สาขา และธุรกิจเกี่ยวเนื่อง ได้แก่ บริการจัดส่งอาหาร บริการจัดเลี้ยง บริหารร้านอาหาร ให้บริการที่ปรึกษาเกี่ยวกับร้านอาหาร ธุรกิจอาหารค้าปลีก ทั้งอาหารพร้อมปรุงและอาหารพร้อมทาน
แบรนด์ร้านอาหารของบริษัทมี 13 แบรนด์ ได้แก่ ZEN, Sushi Cyu Carnival Yakiniku, AKA, Tetsu, On the Table Tokyo cafe', ตำมั่ว , ลาวญวน, แจ่วฮ้อน, เฝอ, De Tummour และ เขียง เป็นร้านอาหารญี่ปุ่น 6 แบรนด์ และร้านอาหารไทย 7 แบรนด์ มีสาขารวม 242 สาขาทั้งในไทยและประเทศเพื่อนบ้าน (พม่า ลาว และกัมพูชา) แบ่งสัดส่วนรายได้เป็นร้านอาหารญี่ปุ่น 80% และร้านอาหารไทย 20%
บริษัทก่อตั้งเมื่อปี พ.ศ. 2534 โดยมีแบรนด์แรกคือ ZEN เป็นร้านอาหารญี่ปุ่น จนปี พ.ศ. 2550 แตกแบรนด์ AKA ร้านอาหารญี่ปุ่นปิ้งย่าง ปี 2553 แตกแบรนด์ On the table เป็นร้านอาหารญี่ปุ่น จนปี 2559 ซื้อแบรนด์ ตำมั่ว เป็นร้านอาหารไทย อีสาน เวียดนาม พอปี 2561 ซื้อกิจการร้าน Sushi Cyu ร้านอาหารญี่ปุ่นระดับหรู
บริษัทจดทะเบียนเป็นบริษัทจำกัดในประเทศไทยเมื่อวันที่ 1 ธันวาคม 2557 บริษัทดำเนินธุรกิจหลักในการให้บริการการจัดการแก่บริษัทย่อย โดยใช้ชื่อว่า บริษัท เซ็น คอร์ปอเรชั่น กรุ๊ป จำกัด ต่อมาแปรสภาพเป็นบริษัทมหาชนและการเปลี่ยนชื่อบริษัทกับกระทรวงพาณิชย์แล้วเมื่อวันที่ 21 กันยายน 2561 เซ็น คอร์ปอเรชั่น กรุ๊ปจดทะเบียนกับตลาดหลักทรัพย์แห่งประเทศไทยเมื่อวันที่ 20 กุมภาพันธ์ พ.ศ. 2562 ในกลุ่มอุตสาหกรรมเกษตรและอุตสาหกรรมอาหาร หมวดธุรกิจอาหารและเครื่องดื่ม
รูปอักขระแฝด

ในการเขียนและการเรียงพิมพ์ ตัวแฝด  เป็นตัวอักษรที่เกิดจากการผสมกันระหว่างหน่วยอักขระอย่างน้อยสองหน่วย หรือตัวอักษรอย่างน้อยสองตัวจนกลายเป็นรูปอักขระเดียว
ตัวอย่างของตัวแฝด ได้แก่ "æ" ซึ่งเกิดจากการควบกันของตัวอักษร "a" กับ "e" และแอมเพอร์แซนด์ (&) ซึ่งเกิดจากการเขียนควบกันของตัวอักษร "e" กับ "t" (ซึ่งคำว่า "et" ในภาษาละตินแปลว่า "และ")
หน่วยคำ

หน่วยคำ  เป็นหน่วยทางไวยากรณ์ที่เล็กที่สุดในภาษาหนึ่ง หน่วยคำอาจเป็นคำเดี่ยวหรือเป็นโครงสร้างของคำหนึ่งได้
สาขาหนึ่งของภาษาศาสตร์ที่ศึกษาเกี่ยวกับหน่วยคำเรียกว่า วิทยาหน่วยคำ (morphology)
ไมค์ ฟีแลน

ไมเคิล คริสโตเฟอร์ ฟีแลน (เกิด 24 กันยายน ค.ศ. 1962) หรือที่รู้จักในชื่อ ไมค์ ฟีแลน โค้ชฟุตบอลอาชีพและอดีตนักฟุตบอลชาวอังกฤษ
อาชีพ.
เบิร์นลีย์.
ฟีแลนเริ่มต้นเส้นทางการเป็นนักฟุตบอลด้วยการเป็นนักเตะเยาวชนของสโมสร เบิร์นลีย์ เมื่อกรกฎาคม พ.ศ. 2522 และได้ก้าวขึ้นสู่ทีมชุดใหญ่ของทีมเบิร์นลีย์เมื่อกรกฎาคม พ.ศ. 2523 และได้ลงประเดิมสนามในนามทีมชุดใหญ่ให้กับเบิร์นลีย์เมื่อมกราคม พ.ศ. 2524 ในนัดที่พบกับ ที่สนาม เทิร์ฟมัวร์ และพาทีมคว้าแชมป์ ดิวิชัน 3 (เดิม) ใน พ.ศ. 2525 แต่ใน พ.ศ. 2528 เบิร์นลีย์ต้องตกลงไปเล่นใน ดิวิชัน 4 (เดิม) และฟีแลนได้ย้ายไปร่วมทีมนกขมิ้น นอริชซิตี ด้วยค่าตัว 60,000 ปอนด์ เมื่อวันที่ 13 กรกฎาคม พ.ศ. 2528
นอริชซิตี.
นอริชคว้าแชมป์ ดิวิชัน 2 (เดิม) ในฤดูกาลแรกของเขากับสโมสร เขากลายเป็นกัปตันทีมคนใหม่หลังจาก สตีฟ บรูซ ไปร่วมทีม แมนเชสเตอร์ยูไนเต็ด ในเดือนธันวาคม พ.ศ. 2530 ในฐานะกัปตันทีมเขาพาทีมจบอันดับ 4 ในศึก ดิวิชัน 1 (เดิม) และรอบรองชนะเลิศศึก เอฟเอคัพ ในฤดูกาลแรกของเขาในฐานะกัปตันทีม
เขาถูกเรียกตัวติด ทีมชาติอังกฤษ ในนัดที่พบกับ ทีมชาติชิลี และ ทีมชาติสกอตแลนด์ แต่ไม่ได้ลงเล่นเนื่องจากบาดเจ็บที่กล้ามเนื้อ แฮมสตริง เขาประสบความสำเร็จในการย้ายไปอยู่กับทีมที่มีขนาดใหญ่กว่า และเขาได้ติดตาม สตีฟ บรูซ ไปอยู่กับแมนเชสเตอร์ยูไนเต็ดด้วยค่าตัว 750,000 ปอนด์ เมื่อวันที่ 1 กรกฎาคม พ.ศ. 2532
แมนเชสเตอร์ยูไนเต็ด.
ที่ยูไนเต็ด เขามีโอกาสลงเล่นในนามทีมชาตินัดแรกและนัดเดียวนัดที่พบกับ ทีมชาติอิตาลี เมื่อ พ.ศ. 2532 และได้เหรียญรางวัลแชมป์ เอฟเอคัพ ในฤดูกาลแรกของเขา ตามมาด้วย แชริตีชีลด์ ใน พ.ศ. 2533 ยูโรเปียนคัพวินเนอร์สคัพ ใน พ.ศ. 2534 และ ลีกคัพ ใน พ.ศ. 2535
เกียรติประวัติ.
นักเตะ.
แมนเชสเตอร์ยูไนเต็ด
การรุกยาช–คีชีเนฟครั้งที่หนึ่ง

การรุกยาช–คีชีเนฟครั้งที่หนึ่ง เป็นรหัสนามที่เอามาจากเมืองสำคัญสองเมืองคือ ยาช (Iași) และคีชีเนฟ (คีชีเนา) ในพื้นที่แห่งนั้น หมายถึงหนึ่งในการสู้รบทางทหารระหว่างวันที่ 8 เมษายน และ 6 มิถุนายน ค.ศ. 1944 โดยโซเวียตและฝ่ายอักษะในสงครามโลกครั้งที่สอง ตามที่อ้างอิงจาก David Glantz, เป็นการรุกที่ได้ประสานงานร่วมกันตามที่คาดการณ์ไว้ในการบุกครองโรมาเนียที่ถูกดำเนินโดยแนวรบยูเครนที่ 2 และ 3 ของกองทัพแดง ตามที่สอดคล้องกับยุทธศาสตร์ของโจเซฟ สตาลินในการขยายอำนาจทางทหารของโซเวียตและอิทธิลทางการเมืองเข้าสู่คาบสมุทรบอลข่าน 
ตามแผนของกองบัญชาการทหารสูงสุดของกองทัพโซเวียต (Stavka), ทั้งสองแนวรบของโซเวียตจะบุกทะลวงฝ่าแนวป้องกันที่สำคัญของฝ่ายอักษะในทางตอนเหนือของโรมาเนีย ภายหลังจากนั้นกองทัพแดงจะเข้ารุกอย่างง่ายดายสู่ภูมิภาคบอลข่านเอาไว้ทั้งหมด การโจมตีของโซเวียตจะเริ่มต้นด้วยยุทธการที่ Târgu Frumos ครั้งที่หนึ่ง และยุทธการที่ Podu Iloaiei และถึงจุดสูงสุดด้วยยุทธการที่ Târgu Frumos ครั้งที่สอง กองทัพโซเวียตได้ล้มเหลวในการเอาชนะการป้องกันของเยอรมันในภูมิภาคและปฏิบัติการรุกก็ต้องล้มเหลวในที่สุด สาเหตุหลักมาจากประสิทธิภาพการรบที่ไม่ดีของทหารโซเวียตและประสิทธภาพที่ดีเยี่ยมของการเตรียมความพร้อมในการป้องกันของเยอรมัน
ปฏิบัติการครั้งนี้ได้เป็นส่วนหนึ่งของหนึ่งในการรบที่ได้ถูกเมินเฉยอย่างสมบูรณ์โดยบันทึกจดหมายเหตุและประวัติศาสตร์ของโซเวียต ตามที่การอ้างอิงจากนักประวัติศาสตร์การทหาร David Glantz "ในช่วงเกือบ 60 ปี นับตั้งแต่สงครามโลกครั้งที่สองสิ้นสุดลง นักประวัติศาสตร์และนักทฤษฏีทางทหารของโซเวียตและรัสเซียได้ทำการลบบันทึกทางประวัติศาสตร์อย่างละเอียดถี่ถ้วน ไม่ว่าจะเป็นการกล่าวถึงการรุกยาช–คีชีเนฟครั้งที่หนึ่งของแนวรบยูเครนที่ 2 และ 3 ในช่วงระหว่างนั้นซึ่งทั้งสองแนวรบของกองทัพแดงได้พยายามที่จะบุกครองโรมาเนียในเดือนเมษายนและพฤษภาคม ค.ศ. 1944 เดียวกับกรณีที่ปฏิบัติการทางทหารอื่นๆอีกมากมายของกองทัพแดงที่ได้ดำเนินในช่วงสงคราม พวกเขาได้ทำสิ่งนี้อย่างจงใจ ในกระบวนการจัดให้การรุกครั้งนีให้อยู่ในรายชื่อที่ยืดยาวของ"การรบที่ถูกลืม"ของสงครามโซเวียต-เยอรมัน"
ศึกดีซีพีเวิลด์มวยไทยซุปเปอร์ไฟท์

ศึก ดีซีพี เวิลด์ มวยไทยซุปเปอร์ไฟท์ เป็นรายการโทรทัศน์ถ่ายทอดสดกีฬามวยไทย ที่ได้รับความนิยม รายการนี้ทำการถ่ายทอดทางช่อง 5 และ TGN ทุกวันอังคาร เวลา 20.20 น. - 22.00 น. โดยเริ่มในวันอังคารที่ 12 กุมภาพันธ์ พ.ศ. 2562 จนถึงปัจจุบัน
การจัดรายการ.
รายการมีจุดประสงค์คือ
อนุสาวรีย์บัจราซันดี

อนุสาวรีย์บัจราซันดี (Bajra Sandhi Monument; พัชรสนธิ) เป็นอนุสาวรีย์ที่ระลึกถึงการดิ้นรนและความมุมานะต่อสู้กับอุปสรรคของชาวบาหลีที่ผ่านมาตลอดในประวัติศาสตร์ อนุสาวรีย์ตั้งอยู่ด้สนหน้าที่ว่าการเมืองเดนปาซาร์บนเกาะบาหลี อนุสาวรีย์นี้สร้างขึ้นในปี 1987 และเปิดโดยประธานาธิบดี Megawati Sukarnoputri ในปี 2003
อนุสาวรีย์สร้างโดยยึดตามหลัก "ไตรแมนเดลา" ของการสร้างปูราในสถาปัตยกรรมบาหลี ซึ่งประกอบด้วยจักรวาลสามส่วน โดยแทนเป็นชั้นต่าง ๆ ของอนุสาวรีย์และอาคารประกอบ ภายในมีพิพิธภัณฑ์และแหล่งการเรียนรู้ที่จัดแสดงไดโอรามา 33 ชุด คล้ายกับที่โมนาสในจาการ์ตา แต่จะสนใจที่ประวัติศาสตรืของชาวบาหลีมากกว่า ตั้งแต่อาณาจักรบาหลี การเข้ามาของศาสนาฮินดู ยุคอาณาจักรมัชปาหิต ยุคอาณานิคมดัตช์อีสต์อินดีส และการต่อสู้เรียกร้องเอกราช
อัตราส่วนราคาต่อกำไร

อัตราส่วนราคาต่อกำไร (หรือย่อว่า P/E ratio หรือ PER) เป็นอัตราส่วนของราคาหุ้นของบริษัทกับกำไรต่อหุ้นของบริษัท อัตราส่วนสามารถเขียนเป็นสูตรได้ว่า
<math>P/E=\frac{\text{Share Price (ราคาหุ้น)}}{\text{Earnings per Share (กำไรต่อหุ้น)}}</math>
<br>
ตัวอย่างเช่น หากหุ้น ก ราคา 24 บาท บริษัทมีผลกำไรต่อหุ้นใน 4 ไตรมาสล่าสุด (1 ปี) อยู่ที่ 3 บาท ค่า P/E ที่คำนวนได้จะเท่ากับ 24/3 หรือ 8 แสดงว่านักลงทุนต้องจ่ายเงิน 8 บาท เพื่อให้ได้กำไร 1 บาท ต่อปี
นัทธวัชร์ แก้วบัวสาย

ประวัติ.
นัทธวัชร์ แก้วบัวสาย ชื่อเล่น เค้ก เกิดเมื่อวันที่ 5 เมษายน พ.ศ. 2536 มีพี่น้องทั้งหมด 2 คน และมีพี่น้องต่างมารดาอีก 2 คน เป็นบุตรชายคนที่สาม มีน้องสาว 1 คน จบการศึกษาระดับมัธยมศึกษาจากโรงเรียนประจำวชิราวุธวิทยาลัย เรียนจบคณะนิเทศศาสตร์ เอกโฆษณา ที่มหาวิทยาลัยกรุงเทพ นัทธวัชร์เป็นหลานชายของ คุณตู่ นันทิดา แก้วบัวสาย นายกองค์การบริหารส่วนจังหวัดสมุทรปราการ เป็นพี่ชายแท้ ๆ ของ พาย รินรดา แก้วบัวสาย หลังสำเร็จการศึกษานัทธวัชร์ได้ไปเป็นกราวนด์อยู่ที่การบินไทย หลังจากนั้นเขาได้รับโอกาสประเดิมงานแสดงละครครั้งแรกจากเรื่อง "มีเพียงรัก"
ในปี พ.ศ. 2562 นัทธวัชร์ได้รับโอกาสให้ร่วมงานในละครซีรีส์ชุด ลูกผู้ชาย ตอน ปัทม์ ในบทบาท "ปัทม์" ซึ่งเป็นพระเอกเรื่องแรกคู่กับ ศรัณยา จำปาทิพย์
ผลงาน.
 ออนไลน์
ห่าเตียน

ห่าเตียน  เป็นนครที่ตั้งอยู่ในจังหวัดเกียนซาง ภูมิภาคสามเหลี่ยมปากแม่น้ำโขง ประเทศเวียดนาม มีอาณาเขตติดกับประเทศกัมพูชาทางทิศตะวันตก มีขนาดพื้นที่ และมีประชากรเมื่อ ค.ศ. 2020 จำนวน 48,644 คน
ประวัติศาสตร์.
ห่าเตียนมีชื่อเดิมว่า "เปียม"  ปรากฏในเอกสารไทยในชื่อ "บันทายมาศ" หรือ "พุทไธมาศ"
จุดผ่านแดน.
จุดผ่านแดนระหว่างเวียดนามและกัมพูชาของฝั่งเวียดนาม เรียกว่า จุดผ่านแดนนานาชาติห่าเตียน ตั้งอยู่ทางตะวันตกของใจกลางห่าเตียน 7 กิโลเมตร ที่ชุมชนส่าเซี้ย  แขวงหมีดึ๊ก  ส่วนทางฝั่งกัมพูชา เรียกว่า จุดผ่านแดนนานาชาติแปรกจาก  ตั้งอยู่ในอำเภอกำปงตราก จังหวัดกำปอด
ลักษณ์พร ชูเชิดกีรติวัฒน์

ลักษณ์พร ชูเชิดกีรติวัฒน์ (แอ้น) หรือในอดีตเป็นที่รู้จักในชื่อ แอน มาแนง , แอ้น AF8 อดีตนักร้องภายใต้สังกัดอาร์เอส และผู้เข้าประกวดจากรายการเรียลลิตี้โชว์ "ทรู อะคาเดมี แฟนเทเชีย" ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V12 
ประวัติ.
ลักษณ์พร ชูเชิดกีรติวัฒน์ หรือชื่อเดิม จันจิรา มาแนง และ นันนภัส ชูเชิดกีรติวัฒน์ ตามลำดับ (ชื่อเล่น: แอน หรือ แอ้น) เกิดเมื่อวันที่ 25 มีนาคม พ.ศ. 2534 ภูมิลำเนาเป็นคนหาดใหญ่ จังหวัดสงขลา เป็นนักร้องหญิงชาวไทยที่เป็นที่รู้จักตั้งแต่วัยเด็ก เริ่มเดินสายประกวดร้องเพลงตั้งแต่วัยเด็ก โดยเรียนร้องเพลงกับ ครูอ้วน มณีนุช เสมรสุต หลังจากนั้นได้เข้าประกวดเวทีการประกวด "KPN Junior Award Singing Contest 2000" (ปีเดียวกับ กัน-นภัทร อินทร์ใจเอื้อ และ พลอย ลิตเติ๊ลว๊อยซ์)โดยเข้ารอบ 5 คนสุดท้าย
ต่อมาได้รับรางวัลนักร้องยอดเยี่ยมจากเวทีประกวด "Panasonic Star Challenge ปี 2002" ซึ่งเป็นของบริษัท อาร์เอส และได้เป็นศิลปินฝึกหัดกับทางค่ายนานถึง 1 ปีเต็ม ก่อนจะออกอัลบั้มเดี่ยวชุดแรกด้วยวัยเพียง 14 ปี ภายใต้สังกัด บั๊คทาวน์ เร็คคอร์ด ในเครือ อาร์เอส โปรโมชั่น กับอัลบั้ม "Ann Manang" (พ.ศ. 2547) ในนาม แอน มาแนง แนวเพลงป็อปร็อก และมีส่วนร่วมในการออกแบบเสียงร้องด้วยตนเอง อัลบั้มชุดนี้เปิดตัวด้วยเพลง กลับมารักกันได้ไหม ที่เน้นเสียงร้องของแอนเป็นหลัก โดยมีเสียงเปียโนเข้ามาสร้างสีสัน นอกจากนี้ ยังมีเพลง ฮื้อ...ฮือ (มันไม่อาย) ที่บ่งบอกถึงความรู้สึกที่เปิดเผยออกมาตรงๆ และเพลงอะคูสติกฟังง่าย ต้องการอะไรจากฉัน
ในปีพ.ศ. 2548 ได้ออกอัลบั้มเดี่ยวชุดที่ 2 ในชื่อ "Blue Voice" ซึ่งเป็นการนำเพลงฮิตของศิลปินอาร์เอสในอดีต มารีมาสเตอร์ใหม่ ได้แก่เพลง ไม่มีเหตุผล (เพลงเปิดตัว), ก้าวเดียว, คนใจอ่อน (อ่อนใจ) และเพลง บอกกันได้ไหม เป็นต้น 
ต่อมาหลังจากหมดสัญญากับทางค่ายก็ได้ออกซิงเกิ้ลใหม่กับค่ายอินดี้ในชื่อ Draco Music เพลง "เรื่องเดิมเดิม" ในปี พ.ศ. 2550 ภายหลังได้เข้าประกวดในรายการ เดอะสตาร์ ค้นฟ้าคว้าดาว ปี 7 ผ่านเข้ารอบ 24 คนสุดท้าย ในขณะนั้นใช้ชื่อ แอ้น - นันนภัส ชูเชิดกีรติวัฒน์
ในปีพ.ศ. 2554 แอ้นได้เข้าประกวดโครงการ ทรู อะคาเดมี่ แฟนเทเชีย ในซีซั่นที่ 8 ที่ภาคกลาง คชาได้ผ่านการออดิชั่นสดจากภาคใต้ เป็นตัวแทนภาคได้รับคัดเลือกเป็นนักล่าฝัน 24 คนสุดท้าย ซึ่งแอ้นรหัสประจำตัวที่ใช้ตลอดการประกวดคือ V12 แอ้นก็ได้ฝ่าฟันและทำบททดสอบต่างๆจนได้มาเป็น นักล่าฝันตัวจริง 12 คนสุดท้าย
เกาะเวะฮ์

เกาะเวะฮ์  มักเรียก ซาบัง (Sabang) ตามชื่อเมือง เป็นเกาะภูเขาไฟที่มีพลัง ตั้งอยู่ทางทิศเหนือของเกาะสุมาตรา ใช้เวลา 45 นาทีโดยเรือทะเลเร็วขนาดปกติ หรือใช้เวลา 2 ชั่วโมงโดยเรือข้ามฟากจากแผ่นดินใหญ่ บันดาอาเจะฮ์ แต่เดิมเกาะนี้เคยเป็นส่วนหนึ่งของแผ่นดินใหญ่สุมาตรา จนแยกออกโดยทะเลหลังภูเขาไฟระเบิดครั้งสุดท้ายในสมัยไพลสโตซีน เกาะตั้งอยู่ในทะเลอันดามัน เมืองใหญ่ที่สุดบนเกาะคือ เมืองซาบัง เมืองทางทิศเหนือสุดของอินโดนีเซีย
เกาะเป็นที่รู้จักทางด้านระบบนิเวศ รัฐบาลอินโดนีเซียประกาศว่า พื้นที่ 60 ตารางกิโลเมตรทั้งในแผ่นดินและบริเวณทะเลรอบนอกเกาะเป็นเขตอนุรักษ์สัตว์ป่า พบปลาฉลามเมกาเมาท์บริเวณชายฝั่งและเกาะยังเป็นที่อยู่อาศัยเพียงแห่งเดียวของคางคก "Duttaphrynus valhallae" (เดิมคือ "Bufo valhallae") บริเวณแนวปะการังของเกาะเป็นที่รู้จักด้านความหลากหลายของสายพันธุ์ปลา
กูปัง

กูปัง  เป็นเมืองหลักของจังหวัดนูซาเติงการาตะวันออก มีประชากรในปี ค.ศ. 2015 ราว 423,800 คน เป็นเมืองใหญ่ที่สุดของเกาะติมอร์ กูปังเป็นส่วนหนึ่งของเขตการค้าเสรีสามเหลี่ยมเศรษฐกิจติมอร์-เลสเต–อินโดนีเซีย–ออสเตรเลีย
ผักปีกไก่

ผักปีกไก่ (ชื่อวิทยาศาสตร์: "Pyrrosia lanceolata") เป็นเฟิร์นอิงอาศัย มีเหง้ารูปใบหอกขนาดเล็ก เกล็ดสีน้ำตาลดำ ยาว 1-8 มิลลิเมตร ใบที่ไม่สร้างสปอร์รูปใบหอกหรือรูปแถบ ปลายมน ยาว 6-15 เซนติเมตร กว้าง 1-1.8 เซนติเมตร ก้านใบยาว 1-2 เซนติเมตร ใบสร้างสปอร์รูปแถบ ปลายแหลม ยาว 15-30 เซนติเมตร กว้าง 1-2 เซนติเมตร ก้านใบยาว 4-7 เซนติเมตร กลุ่มอับสปอร์สีน้ำตาลติดด้านล่างช่วงครึ่งบนของใบ เส้นผ่านศูนย์กลางประมาณ 0.5 มิลลิเมตร มีขนกระจุกหนาแน่น
ผักปีกไก่เป็นเฟิร์นที่กระจายพันธุ์ในแอฟริกา, อินเดีย, เอเชียตะวันออกเฉียงใต้และออสตราเลเซีย ทั้งต้นมีสรรพคุณสมานแผลและแก้บิด
หมัก กื๋ว

มั่ว จิ่ว (#เปลี่ยนทาง , จื๋อฮ้าน: <templatestyles src="vi-nom/fonts.css" />鄚玖, ; "หรือ" ; ค.ศ. 1655 – 18 กรกฎาคม ค.ศ. 1735) หรือ หมัก กื๋ว เป็นชาวจีนลี้ภัยที่สถาปนาราชรัฐห่าเตียน (เมืองพุทไธมาศ) และขึ้นครองเป็นเจ้าเมืององค์แรก เขามีบทบาทในความสัมพันธ์ระหว่างกัมพูชากับราชสำนักเหงียนเวียดนาม
เขาเกิดที่เหลย์โจว มณฑลกวางตุ้งที่ขณะนั้นอยู่ภายใต้การปกครองของราชวงศ์หมิงใต้ โดยมีชื่อเกิดว่า "หมัก กิ๊ญ กื๋ว" (จื๋อฮ้าน: <templatestyles src="vi-nom/fonts.css" />莫敬玖, #เปลี่ยนทาง) ซึ่งอาจสร้างความสับสนได้ง่ายกับผู้นำบางพระองค์ในราชวงศ์หมัก เช่น หมัก กิ๊ญ จี๋, หมัก กิ๊ญ กุง, หมัก กิ๊ญ ควาน และหมัก กิ๊ญ หวู ดังนั้น พระองค์จึงทรงเปลี่ยนพระนามเป็น "หมัก กื๋ว"  จากนั้นหมัก กื๋วตัดสินใจอพยพไปเวียดนามเพื่อขยายธุรกิจในช่วงประมาณระหว่าง ค.ศ. 1687 ถึง 1695 กษัตริย์กัมพูชาพระราชทานตำแหน่งภาษาเขมรว่า "ออกญา"  และสนับสนุนให้อพยพไปยังบันทายมาศ ซึ่งช่วงแรกเขาทำหน้าที่เป็นหัวหน้าชุมชนชาวจีนขนาดเล็กแห่งหนึ่ง 
เขาสร้างกาสิโนที่นั้นและเริ่มร่ำรวย จากนั้นดึงดูดชาวจีนให้เข้ามาตั้งถิ่นฐานใหม่ และสร้างหมู่บ้าน 7 แห่งที่เกาะฟู้โกว๊ก, หลุงกี่ (แกบ), เกิ่นบต (กำปอด), เฮืองอุ๊ก (สีหนุวิลล์ในปัจจุบัน), ซ้าเค (สักซ้า) และก่าเมา ชาวจีนสถาปนาเมืองของตนที่ห่าเตียน อย่างไรก็ตาม พื้นที่นี้มีโครงสร้างการเมืองสองแบบ โดยหมัก กื๋วปกครองชาวจีนท้องถิ่นและชาวเวียดนาม ส่วนชาวเขมรยังคงอยู่ภายใต้การปกครองของ "ออกญา"ราชเศรษฐี  จนกระทั่งการทัพของสยามโค่นล้มระบบท้องถิ่นใน ค.ศ. 1771 หมัก กื๋วถูกจับกุมและนำตัวไปกรุงเทพ เขาไม่มีโอกาสกลับไปยังห่าเตียนจนกระทั่งเกิดความขัดแย้งทางการเมืองในสยาม
หลังจากนั้น หมัก กื๋วหันไปสวามิภักดิ์ต่อขุนนางเหงียนแห่งเวียดนาม เขาส่งบรรณาการแก่ราชสำนักเหงียนใน ค.ศ. 1708 และได้รับตำแหน่ง "ต๋งบิญ" แห่งห่าเตียน และตำแหน่ง "กื๋วหง็อกเหิ่ว"  ต่อมาใน ค.ศ. 1715 ธรรรมราชาที่ 3 หรือ หญัก อง เทิม  กษัตริย์กัมพูชา เข้ารุกรานห่าเตียนด้วยกำลังสนับสนุนจากสยาม เพื่อนำดินแดนที่สูญเสียไปกลับคืนมา หมัก กื๋วประสบความพ่ายแพ้และหลบหนีไปที่หลุงกี่ (ปัจจุบันคือเมืองแกบในประเทศกัมพูชา) ทางกัมพูชาจึงเข้าปล้นเมืองห่าเตียนและถอนทัพกลับ หมัก กื๋วกลับมาที่ห่าเตียนและสร้างปราสาทเพื่อป้องกันพื้นที่ของตนจากการโจมตี เขาเสียชีวิตในวันที่ 16 กรกฎาคม ค.ศ. 1735
หมักเทียนตื๊อ ลูกชายของหมักกับสตรีจากเบียนฮหว่า เกิดใน ค.ศ. 1718 เขายังมีลูกสาวชื่อ หมัก กีม ดิ่ญ ที่แต่งงานกับลูกชายของ เจิ่น เถื่อง เซวียน นายพลชาวจีนผู้ถูกเนรเทศ ลูกหลานของหมัก กื๋วดำรงตำแหน่งเจ้าเมืองห่าเตียนจนกระทั่งตำแหน่งถูกยุบเลิกโดยราชวงศ์เหงียนของเวียดนามใน ค.ศ. 1832
เหงียน อัญ ดึ๊ก

เหงียน อัญ ดึ๊ก (เกิด 24 ตุลาคม 2528) เป็นอดีตนักฟุตบอลอาชีพชาวเวียดนามเล่นในตำแหน่งกองหน้าให้กับชุดเยาวชนและชุดใหญ่ ใน พ.ศ. 2558 เหงียนอันดุ๊กรับรางวัลลูกบอลทองคำหลังจากมีส่วนช่วยให้เบกาเมกซ์บิ่ญเซืองคว้าแชมป์ทั้งวีลีกและเวียดนามคัพ
เอเดรียน วิลคินสัน

เอเดรียน มาร์รี วิลคินสัน (เกิดวันที่ 1 กันยายน 1977) เธอเป็นนักแสดงหญิงชาวอเมริกัน เธอมีชื่อเสียงจากการนำแสดงในละครโทรทัศน์เรื่อง ' ในช่วงฤดูกาลที่ 5-6 และมีผลงานเด่นด้านละครโทรทัศน์เรื่องอื่นอีก เช่น "Angel," "Charmed," "ER," และ "," และเธอยังมีผลงานเด่นด้านภาพยนตร์จากการร่วมแสดงในภาพยนตร์เรื่อง "." และเธอยังเป็นนักพากย์อีกด้วย เธอยังมีผลงานเด่นด้านภาพยนตร์จากการพากย์เสียงในภาพยนตร์เรื่อง ', "Alpha Protocol,", "," "The Secret World," and "The Evil Within." เธอยังมีผลงานเด่นด้านภาพยนตร์จากการพากย์เสียงในละครโทรทัศน์เรื่อง ' and '.
ซัมซุง กาแลคซีโฟลด์

ซัมซุง กาแลคซีโฟลด์  เป็นสมาร์ตโฟนที่จะเกิดขึ้น ประกาศโดยซัมซุงที่งานซัมซุง กาแลคซี อันแพ็จเกจ เมื่อวันที่ 20 กุมภาพันธ์ ค.ศ. 2019
จอแสดงผล.
จอแสดงผลของซัมซุง กาแลคซีโฟลด์ เป็นจอแสดงผลชนิดโอแอลอีดี ส่วนแรกมีขนาด 4.8 นิ้ว (122 มิลลิเมตร) เมื่อเปิดออกมา จะมีขนาด 7.3 นิ้ว (185 มิลลิเมตร) โดยซัมซุงเรียกจอแสดงผลชนิดนี้ว่า 'อินฟินิตีเฟล็กซ์'
หลิว ซื่อห่วย

หลิว ซื่อห่วย  เธอมีชื่อในภาษาอังกฤษว่า แม๊กกี้ เล่า (อักษรโรมัน: Maggie Lau) เธอคือนักแสดงหญิง และ นักร้องชาวฮ่องกง เธอมีผลงานเด่นคือ "New Police Story", "The Twins Effect", "The Myth" โดยทั้งสามเรื่องนี้เธอร่วมแสดงกับ เฉินหลง
ชุดตัวอักษรสวีเดน

อักษรสวีเดนเป็นอักษรที่ใช้เขียนภาษาสวีเดน มีตัวอักษร 29 ตัว เป็นตัวอักษรละติน 26 ตัว ตามด้วย "Å"/"å", "Ä"/"ä" และ "Ö"/"ö" มีพยัญชนะ 20 ตัว และสระ 9 ตัว